                                    Rímskokatolícka cirkev
Farnosť Kotešová Narodenia Panny Márie, Kráľovnej anjelov
Kotešová 530, 013 61, +421(0)415575636, kotesova@dcza.sk, www.kotesova.fara.sk

Farské oznamy
Dvadsiata deviata nedeľa v Cezročnom období –  Misijná nedeľa  rok A (18. 10. 2026)
	Pondelok
	
	18.00

	Utorok
	
	7.00

	Streda
	
	7.00

	Štvrtok
	Sv. Jána Pavla II., pápeža
	7.00

	Piatok
	Sv. Jána Kapistránskeho kňaza
	17.00

	Sobota
	Sv. omša s platnosťou na nedeľu
	17.00 Kotešová

	Nedeľa
	Tridsiata nedeľa v Cezročnom období
	8.00 a 10.30



Na budúci týždeň zo soboty na nedeľu sa posúva čas dozadu o jednu hodinu. Dnes od 15.00-17.00 bude misijné zrnko pre deti a mládež. Deti sa modlia sv. ruženec a potom sa hrajú.
Pozývam vás na tretí kurz Alfy pre dospelých. Stretnutia budú bývať v pondelky o 18.30 a začneme 9.11. v pastoračnom centre. Je to séria 16 stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať. Ľudia, ktorí ju absolvovali, boli posilnení vo viere a prosím, aby o tom vydali svedectvo. Budem rád, keď dáte Ježišovi novú šancu a keby chcel podrásť niekto napr. i z rodičov prvoprijímajúcich detí... Prosím, aby ste sa prihlásili v sakristii.
Po sv. omši je zbierka na misie. Tento rok podporujeme Cirkev v Burundi. Dnes je možné získať plnomocné odpustky.
[bookmark: _GoBack]Ak by nám chcel niekto pomôcť s organizovaním detského tábora cez leto, prvé stretnutie bude 30.10. o 18.00 v pastoračnom centre.
7.11. pôjdeme na púť do Krakova. Môžete nosiť do sakristie peniaze 45 eur na jej zaplatenie. V cene nie je poistné.
Ďakujem tým, ktorí prišli na prvé synodálne stretnutie. Bolo pre mňa pekné a plodné. Snažili sme sa zmapovať stav našej farnosti a budeme pokračovať v synodálnom kráčaní hľadajúc víziu. Ďalšie stretnutie bude 5.11. o 18.30.
Od 19.10. začneme prerábku v Oblazove. Sv. omše v sobotu budú zatiaľ o 17.00 v Kotešovej.
Pozývame vás na Godzone tour 2026, ktoré sa uskutoční 21. októbra o 18:00 na Zimnom štadióne v Žiline. Vstup je zadarmo. Býva to vynikajúca evanjelizačná akcia. Zaregistrujte sa radšej predtým. Vzadu na stolíku si môžete zobrať alebo kúpiť časopisy Naša Žilinská diecéza, Ostaňte v láske a Svetové misie.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 15. Chcem vás poprosiť, žeby sme si v našich rodinách našli v tomto mesiaci čas pomodliť sa spoločne jeden desiatok sv. ruženca. Prajem vám požehnanú nedeľu a prosím, aby ste sa pri spoločnom obede ako rodinka spolu pomodlili a vzájomne si požehnali. 
